Rikunarita-ORG/Wikinium huggingface dataset:
# Udegoj

| Udegoj |
| --- |
|  |
| **etno** |
| **Tunguz-manĉura grupo** |
| Suma populacio |
| 1 325 |
| Ŝtatoj kun signifa populacio |
|  |
| Lingvo(j) |
| udega lingvo • rusa lingvo |
| Religio |
| ŝamanismo • ortodoksa kristanismo |
|  |

Setlejo de la Udege en Rusio de municipaj distriktoj kaj urbaj distriktoj kiel procento de la tutsumo de ĉi tiu popolo en la Rusa Federacio. Laŭ la censo de 2010
**Udegoj** (en la udega lingvo: *удээ* aŭ *удэхе* (udee aŭ udehe)) estas popolo vivanta en Ĉemara kaj Ĥabarovska regionoj en Rusio. Ili loĝas ĉe montaro Sihote-alin laŭ riveroj Ussuri (kaj ĝiaj alfluantaj branĉoj Ĥor, Bikin kaj Uman), Amur (Kur Kungari kaj Anjuj) kaj la riveretoj, kiuj alfluas al Tatara markolo - Samarga, Nelma, Edin ktp. La udegoj parolas la udegan lingvon, kiu apartenas al tungus-manĉura lingvaro. Udegoj vivtenas sin per ĉasado, fiŝkaptado kaj kolektado de ginsengo. Laŭ Sovetiaj kaj Rusiaj popolnombradoj ilia nombro kreskis ĝis la 1980-aj jaroj, sed malkreskis en 1990-aj jaroj. Nur malmultaj parolas la udegan lingvon.

Sovetia verkisto Aleksandr Fadejev verkis pri udegeoj en sia libro "*La lasta el udegoj".*

|  |  |
| --- | --- |
| Jaro | Nombro de udegoj |
| 1926 | 1.357 |
| 1959 | 1.444 |
| 1970 | 1.469 |
| 1979 | 1.551 |
| 1989 | 2.011 |
| 2002 | 1.657 |

La plej grandaj udegaj vilaĝoj estas en

Ĥabarovska regiono: Gvasiugidi kaj Arsenjevo
Ĉemara regiono: Agzu, Krasnij Jar kaj Olon

## Eksteraj ligiloj

*  (en la angla lingvo)
# Ĉen Zuji

| **Ĉen Zuji** |
| --- |
|  |
| Persona informo |
| **Morto** | 30-an de novembro 1406 (1406-11-30) |
| **Ŝtataneco** | Ĉinio   |
| Okupo |
| **Okupo** | korsaro  pirato   |
|  |

La ĉefurbo de Sumatro dum la epoko de Ĉen Zuji
**Ĉen Zuji** (en ĉina 陳祖義) estis ĉina pirato el Guangdong de la 14a jarcento, kaj estis unu el plej respektataj kaj timigitaj piratoj el multaj kiuj infestis la marojn de Sudorienta Azio. Li regis la urbon Palembang, kie li havis 5,000 homojn kaj 10 ŝipojn kaj el tie patrolis la akvojn de la Markolo de Malako por rabadi navigadon kaj predi kaj indiĝenajn kaj eksterlandajn komercistojn dum kelkaj jaroj, ĝis sia malvenko fare de la admiralo Ĉeng He en 1407. Tiu portis lin reen al Ĉinio por puno. Ĉen estis ekzekutita ĉe Nankino iom poste la saman jaron.

## Referencoj
# Lin Ĥej-er

| **Lin Ĥej-er** |
| --- |
|  |
| Persona informo |
| **Naskiĝo** | 30-an de novembro 1870 (1870-11-30) en Tjanĝino |
| **Morto** | 30-an de novembro 1899 (1899-11-30) (29-jaraĝa) |
| Okupo |
| **Okupo** | prostituito  acrobatic gymnast (en)    |
|  |

**Lin Ĥej-er** (Lin Hei'er) (ĉine: 林黑兒, simpligite: 林黑儿, pinjino: Lín Hēier; 1871 – 1900?) estis sur la flanko de ĉinaj ribelintoj dum la boksista ribelo (ĉine: 義和團, simpligite: 义和团, pinjino: Yìhétuán), konata inter sian anoj ankaŭ kiel **sankta patrino de flava lotoso** (ĉine: 黃蓮聖母, simpligite: 黄莲圣母, pinjino: huáng lián shèngmǔ). Kiel eksa prostituituno kaj vagabondema amuzigistino kun konoj de batalartoj, ŝi partoprenis en boksista ribelo. Dum la boksista ribelo ŝi organizis kaj komandis al virina ribelinta taĉmento de Ruĝaj lanternoj en Tjanĝino.

## Partopreno en la ribelo

Lin Ĥej-er partoprenis en multaj aspektoj de la boksista ribelo, inkluzive de kuracado de malsanuloj kaj vunditoj, konsistado de batalplanoj kaj gvidado de Ruĝaj lanternoj en la batalo. Ŝiaj kapabloj estis sur pli alta nivelo ol la ceteraj el la Ruĝaj lanternoj kaj ili ensumigis eĉ tiaj kiel forŝraŭbi ŝraŭbojn sur fremdaj kanonoj. Onidire ŝi devis kapabli kuraci vunditojn per aspergo per pura akvo kaj redoni la vivon al mortintoj per frotado de iliaj korpoj. Ŝi onidire gvidis Ruĝajn lanternojn en batalojn ĉe stacio Lao-lung-tchou (stacio de Granda Ĉina Muro) kaj Z'-ĉu-ling, kiuj estas rara kazo, kiam virinoj batalis ĉeflanke de viroj.

## Referencoj
# Fusu

| **Fusu** |
| --- |
|  |
| Persona informo |
| **Naskiĝo** |  |
| **Morto** |  |
| Familio |
| **Patro** | Qin Shihuangdi  |
| **Frat(in)oj** | Qin Er Shi (en) , Ziying (en) , Prince Jianglü (en)  kaj Prince Gao (en)   |
| **Infanoj** | Ziying (en)   |
| Okupo |
| **Okupo** | politikisto   |
|  |

**Fusu** (扶蘇) (mortis en 210 a.K.) estis la unua filo de la unua imperiestro de Ĉinio, Qin Shi Huang(秦始皇) kaj patro de Ziying (子嬰), kiu iĝis imperiestro de Dinastio Qin.
# Kaneshiro Takeshi

| **Kaneshiro Takeshi** |
| --- |
|  |
|  |
| Persona informo |
| **金城武**  |
| **Naskiĝo** | 11-an de oktobro 1973 (1973-10-11) (52-jaraĝa) en Tajpeo |
| **Lingvoj** | japana • tajvana norma ĉina lingvo • Tajvana lingvo • angla • taja vd |
| **Loĝloko** | Tokio vd |
| **Ŝtataneco** | Japanio   vd |
| **Alma mater** | Tajpea Usona Lernejo   Tajpea Japana Lernejo   vd |
| Familio |
| **Parencoj** | Zeng Xin Hua (en)  (nevino)  vd |
| Profesio |
| **Okupo** | aktoro  filmaktoro  voĉaktoro  kantisto  televida aktoro   vd |
| **Aktiva dum** | 1992– vd |
|  |
| vd | **Fonto: Vikidatumoj** |
|  |

Kaneshiro Takeshi
**KANESHIRO Takeshi** (japane kaj ĉine 金城　武　kunrei: kanesiro takesi, pinyin: Jīnchéng Wǔ) (11-a de oktobro, 1972) estas unu el la plej famaj aktoroj de orienta Azio. Li naskiĝis en Tajpeo, Tajvano. Lia patro estas japano (el Rjukjuo) kaj lia patrino estas tajvana. Li komencis aktori en liaj 17 jaroj en Tajvano kaj en 1998 eklaboris en Japanio. Li flue parolas la japanan, ĉinan, tajvanan, kantonan kaj anglan.
# Long Yu

| **Long Yu** |
| --- |
|  |
| Persona informo |
| **Naskiĝo** | 1-an de julio 1964 (1964-07-01) (61-jaraĝa) en Ŝanhajo |
| **Lingvoj** | ĉina |
| **Ŝtataneco** | Ĉinio   |
| **Alma mater** | Ŝanhaja Konservatorio de Muziko   |
| Okupo |
| **Okupo** | dirigento   |
| TTT |
| **Retejo** |  |
|  |

**Long Yu** estas la nuna muzikdirektoro de la ĉina filharmonio kaj de la Guangzhou Simfonia Orkestro.

Yu naskiĝis en muzika familio en Ŝanhajo kaj jam tre frue ricevis muzikan edukadon de sia prapatro Ding Shande. Poste li vizitis la muzikan universitaton de Shanghai kaj fine la Hochschule der Kunst in Berlino.

## Eksteraj ligiloj

* Biografio en la angla
# Blovinstrumento

| Blovinstrumento |
| --- |
| Wind instruments proper |
|  |
| **Instrumento-familio**  |
| **aerosonilo** |
|

| [Montri]  Partoj |
| --- |
|  | latuna blovinstrumento ligna blovinstrumento  vd |

 |
|  |

Fujaro, slovaka ligna blovinstrumento, apartenas al monda kultura heredaĵo de UNESCO
**Blovinstrumento** estas muzika instrumento kiu ofte estas tubo kun buŝpeco kaj ofte fingrotruoj uzata por fari muzikon. Ton-alto dependas de longo de la tubo kaj ĝia intera areo.

Blovinstrumentisto povas ludi tonaron per:

* kovri truojn en la flanko de la tubo
* malfermi valvojn por plia longeco en la tubo
* movi glit-mekanismon por longigi la tubon
* vibrigi la aeron je malsama harmona nivelo.

Du oftaj specoj de blovinstrumento estas la latuna blovinstrumento kaj ligna blovinstrumento. Ekzemploj:

* Fluto
* Klarneto
* Orgeno

Historiaj instrumentoj estas la jenaj:

* Auloso
* Bukceno
* Salpinkso

## Referencoj

## Vidu ankaŭ

* Aerosonilo
* Blovmuziko
* Fajfilo

## Bildaro

* Joe-Erik Kellso kaj Dan Levinson (1995).
* Hobojo
* Trumpeto
* Saksofono ludita de Gisle Johansen.
* Erke
# Indochine (filmo)

| *Indochine* |
| --- |
| **filmo** |
| Originala titolo | *Indochine* |
| Originala lingvo | franca lingvo • vjetnama lingvo |
| Kina aperdato | 1992, 14 maj. 1992 |
| Ĝenro | drama filmo, amafera filmo, militfilmo |
| Kameraado | François Catonné |
| Reĝisoro(j) | Régis Wargnier |
| Produktisto(j) | Éric Heumann • Jean Labadie |
| Scenaro | Érik Orsenna • Louis Gardel • Alain Le Henry • Régis Wargnier |
| Filmita en | Vjetnamio |
| Loko de rakonto | Vjetnamio • Franca Hindoĉinio |
| Muziko de | Patrick Doyle |
| Rolantoj | Catherine Deneuve • Vincent Perez • Linh Dan Pham • Jean Yanne • Dominique Blanc • Alain Fromager • Andrzej Seweryn • Carlo Brandt • Gérard Lartigau • Henri Marteau • Hubert Saint-Macary • Thibault de Montalembert |
| Honorigoj | Akademia premio por la plej bona fremdlingva filmo • premio Ora Globo de la plej bona internacia ne-anglalingva filmo • National Board of Review Award for Best Foreign Language Film • Premio César por la Plej Bona Dekoracio • Premio César por la Plej Bona Fotografio • Premio César por la Plej Bona Aktorino • Premio César por la Plej Bona Helpa Aktorino • Goya Award for Best European Film • Premio César por la Plej Bona Sono |
| IMDb |
|  |

Indochine, Hindoĉinio, estas drama franca filmo reĝisorita de Régis Wargnier, kaj publikigita en 1992.

La filmo gajnis la Akademian Premion por Plej bona ne-anglalingva filmo en marto 1993.

## Intrigo

La fono de la filmo estas la historio de Franca Hindoĉinio de la 1920-aj ĝis la 1950-aj jaroj tra la sagao de franca kolonia familio kiu ekspluatas plantejojn de kaŭĉukarbo, tra la insurekcio de Vinh kaj la ribelo de Yên Bái en 1930 ĝis la interkonsentoj de Ĝenevo de 1954 kiuj finigis la francan koloniadon en Hindoĉinio. Super la historia kadro disvolviĝas amhistorio inter la heredantino de tiu familio, Éliane (Catherine Deneuve), kaj leŭtenanto de la franca mararmeo, nome Jean-Baptiste (Vincent Perez). Tiu partianis por la vjetnamaj naciistoj, pro amo al vjetnama princino, nome Camille (Linh Dan Pham), fakte adoptita filino de Éliane, kiu iĝis komunista en francaj prizonoj. La ĉefo de la kolonia franca sekurecforto, Guy Asselin (Jean Yanne), muntos lian «memmortigon». En la tumulta politika kaj insurekcia politiko, la vjetnamaj teatraj trupoj ludas gravajn rolojn.

## Geaktoraro kaj roluloj

* Catherine Deneuve : Éliane Devries, heredantino de la kolonia familio
* Vincent Perez : Jean-Baptiste Le Guen, leŭtenanto de la franca mararmeo
* Jean Yanne : Guy Asselin, ĉefo de la kolonia franca sekurecforto
* Linh Dan Pham : Camille, vjetnama princino, adoptita filino de Éliane, kiu iĝis komunisto
* Dominique Blanc : Yvette, edzino de Dominique
* Alain Fromager : Dominique, administristo de la plantejo
* Eric Nguyen : Thanh, vjetnama studento reveninta de Francio kiek vjetnama naciisto
* Carlo Brandt : Castellani, korsika policestro de la kolonia franca sekurecforto
* Jean-Baptiste Huynh : Étienne (plenkreska), filo de Jean-Baptiste kaj de Camille
# Rotten Tomatoes

| Rotten Tomatoes |
| --- |
|  |
| **online film database (en)  review site (en)  entrepreno**  |
| **Dum** | 19-a de aŭgusto 1998 - nekonata/nuntempe |
| **Sidejo** | San-Francisko |
| Lando | Usono |
| **Posedata de** | Flixster vd |
| **TTT** | Oficiala retejo |
|  |

| **Rotten Tomatoes** |
| --- |
| Rotten Tomatoes |
| **online film database • review site • entrepreno** |
| **Retadreso** | rottentomatoes.com/ |
| **Fondiĝo** | 19-a de aŭgusto 1998 |
| **Stato** | aktiva |
|  |

**Rotten Tomatoes** (esperante *putraj tomatoj*) estas usona reta datumbazo pri filmoj kaj televido. La firmao estis lanĉita en aŭgusto 1998 fare de Senh Duong kaj ekde januaro 2010 estis posedata de Flixster, kiu estis poste akirita en 2011 de Warner Bros. La nomo "Rotten Tomatoes" venas de la praktiko de spektantaroj ĵeti putrajn tomatojn dum malaprobado de malbona scenejospektaklo.

## Historio

*Rotten Tomatoes* estis lanĉitaj la 12-an de aŭgusto 1998, kiel libertempoprojekto de Senh Duong. Kiam li kreis Rotten Tomatoes lia celo estis "krei ejon kie homoj povas ricevi aliron ĝis recenzojn de gamo da kritikistoj en Usono". Kiel fanatikulo de de Jackie Chan, Duong estis inspirita por krei la retejon post kolektado de ĉiuj recenzoj de la filmoj de Chan kiam ili estis publikigitaj en Usono. La unua filmo kies recenzoj estis prezentitaj sur Rotten Tomatoes estis *Your Friends & Neighbors* (1998). La retejo estis tuja sukceso, ricevante menciojn de Netscape, Yahoo! kaj USA Today ene de la unua semajno da ĝia lanĉo, ĝi altiris "600-1000 ĉiutagaj unikaj vizitantoj" kiel rezulto.

Duong formis teamon kun Berkeley samklasanoj Patrick Y. Lee kaj Stephen Wang, liaj iamaj partneroj ĉe la interreta dizajnofirmao Design Reactor, por trakti Rotten Tomatoes kiel plentempa tasko. Ili oficiale lanĉis ĝin la 1-an de aprilo 2000.

En junio 2004, IGN Entertainment akiris Rotten Tomatoes por sekreta sumo. En septembro 2005, IGN estis aĉetita fare de News Corp Fox Interactive Media. En januaro 2010, IGN vendis la retejon al Flixster. La kombinita atingo de ambaŭ firmaoj estas 30 milionoj unikaj vizitantoj monate en ĉiuj malsamaj platformoj, laŭ la firmaoj. En majo 2011, Flixster estis akirita de Warner Bros.

| Ikono | % | klasifo |
| --- | --- | --- |
|  | 75–100% | **Certified Fresh** |
|  | 60–100% | **Fresh** |
|  | 0–59% | **Rotten** |

## Kritikoj de la spektantaro

Ĉiu filmo havas la kritikojn de la spektantoj "user average", kiu kalkulas la elcenton laŭ la opinioj de registritaj uzantoj pere de 10 stela skalo.

|  | Ikono de positiva kritiko |
|  | Ikono de negativa kritiko |

## Referencoj

## Eksteraj ligiloj

* Oficiala retejo
# Deng Yingchao

| **Deng Yingchao** |
| --- |
|  |
| Persona informo |
| **Naskiĝo** | 4-an de februaro 1904 (1904-02-04) en Naningo |
| **Morto** | 11-an de julio 1992 (1992-07-11) (88-jaraĝa) en Pekino |
| **Lingvoj** | Esperanto • ĉina |
| **Ŝtataneco** | Ĉinio (1949–) Respubliko Ĉinio (1912–1949) Dinastio Qing (–1912)  |
| **Alma mater** | Pekina Universitato   |
| Familio |
| **Edz(in)o** | Zhou Enlai (1925–1976)  |
| Okupo |
| **Okupo** | politikisto  esperantisto   |
|  |

Deng Yingchao kaj Zhou Enlai (1954)
**DENG Yingchao** (naskiĝis en 1904; mortis la 11-an de julio 1992) estis vidvino de la iama ĉina ĉefministro Zhou Enlai. En sia junaĝo ŝi lernis Esperanton.
# Lobsang Tenzin

| **Lobsang Tenzin** |
| --- |
|  Digna Profesoro Samdhong Rimpoche okaze de donacpeta prelego en Sidnejo, Aŭstralio, februaro 2006 |
| Persona informo |
| **Naskiĝo** | 5-an de novembro 1939 en Dêqên (Tibeto |
| **Ŝtataneco** | Tibeto   |
| **Alma mater** | Drepung Monastery (en)    |
| Okupo |
| **Okupo** | bikŝuo  politikisto   |
|  |

**Lobsang Tenzin** ankaŭ nomita **Digna Profesoro Samdhong Rinpoche** (naskiĝis la 5-an de novembro 1939) estas la ĉefministro (aŭ *Kalon Tripa*) de la Centra tibeta administrejo (aŭ *Ekzilita Tibeta Registaro*) kiu situas en Dharamsala, Barato. Okaze de la unua demokratia baloto de la tibeta diasporo, li estis elektita en 2001. Li estas proksima amiko de la 14-a Dalai-lamao.

## Biografio

Lobsang Tenzin naskiĝis en Jol, orienta Tibeto. Kiam li jaraĝis kvin, li estis identigita kiel la 4-a reenkarniĝo de la 4-a Sandhong Rinpoche kaj tronigita en la monaĥejo Gaden Dechenling en Jol. Du jaroj poste, li ĵure sanktpromesis kaj komencis sian religian lernadon en la monaĥejo Drepung en Lasao kaj ĝin finis en la lernejo de budhismo Madhyamika. Sed en 1959, li estis devigita ekziliĝi Baraten same kiel la Dalai-lamao.

Ekde 1960 Lobsang Tenzin laboris kiel instruisto en tibetaj religiaj lernejoj en Barato, unue en Ŝimla kaj poste en Darĝiling. Inter 1965 kaj 1970 li estis la direktoro de Dalhousie-a tibeta lernejo kaj inter 1971 kaj 2001, li estris la Centran Tibetan Altlernejon en Varanasio. Lin oni rigardas kiel unu el la ĉefa klerulo pri tibeta budhismo kaj li ankaŭ estas aŭtoritatulo en la instruoj de la Mahatmo Gandhio. Li flue scipovas ambaŭ la hindian kaj anglan lingvojn.

1991-e, Lobsang Tenzin estis nomumita far la dalai-lamao kiel membro de la Asembleo de tibetanaj deputitoj, kaj poste estis unuvoĉe elektita kiel ĝia prezidanto. Inter 1996 kaj 2001, li estis elektita asembleano mandatita por la tibetaj rifuĝintoj de la provinco Kham kaj ankaŭ baldaŭ fariĝis prezidanto de la asembleo.

En 2000, la dalai-lamao decidis ke la tibeta diasporo devus baloti ilian propran registarestron, kaj en julio 2001, Lobsang Tenzin ricevis 29.000 voĉojn, t.e. entute 84%. Depost 2001 li multe vojaĝis por akiri subtenon por la kaŭzo de la Tibeta ekzilita registaro kaj sciigi la dalai-lamaaj proponoj por traktadi veran aŭtonomon kun la ĉina registaro.

## Eksteraj ligiloj

* Novaĵoj pri lia elekto (angle) Arkivigite je 2006-09-09 per la retarkivo Wayback Machine
* Intervjuo de Lobsang Tenzin en Aŭstralio (angle) Arkivigite je 2006-03-08 per la retarkivo Wayback Machine
# Vojo

|  |  |
| --- | --- |
|  | Por aliaj signifoj, bv. rigardi la apartigilan paĝon: Vojo (libro) |

Montara vojo kun turniĝoj en la francaj Alpoj
*Interstate 80*, la dua plej longa usona ekspresvojo, iras de Kalifornio ĝis Nov-Ĵerzejo
**Vojo** estas identigebla pado inter du aŭ pluraj geografiaj lokoj. Vojoj povas esti preparitaj, ekzemple per pavimo, por faciligi la suriradon, tamen tio ne estas deviga. Historie multaj vojoj estis rekoneblaj sen formalaj konstruaĵoj.

Laŭ Francisko Azorín **vojo** estas *Spaco trairota por sin movi de unu loko al alia. Loko speciale preparita por veturiloj aŭ piedirantoj. Spaco trairita de moviĝanta korpo.* Li indikas etimologion el la latina *via* (vojo). Kaj li aldonas la terminojn *fervojo*, por vojo kun reloj por vagonaro; *vojkruciĝo*, por loko, en kiu du aŭ pluraj vojoj renkontiĝas transverse; *vojforko*, aŭ *duforkiĝo*, por loko, kie unu vojo dividiĝas en du; subvojo, supravojo, akvovojo, tramvojo, ĉefvojo.

## Tipoj kaj teĥnikoj

* Ŝoseo
	+ Pavimo
	+ Asfalto
* Aŭtoŝoseo
* Kanalo
* Fervojo

Konstruo de vojo
## Gravaj vojoj

* Beringio
* *El Camino Real*
* *Galeón de Manila*
* Jakoba vojo
* Rivero Janceo
* *Orient Express*
* Siberia fervojo
* Silka vojo
* Triangula komerco

## Proverbo

Ekzistas pluraj (15) proverboj pri vojo en la Proverbaro Esperanta de L. L. Zamenhof, inter ili:

* |  |
| --- |
|  |
|  |

|  |
| --- |
| **„Ju pli malproksimen la vojo, des pli da larmoj.* **”** |

 |
* |  |
| --- |
|  |
|  |

|  |
| --- |
| **„Kiu ĉe l' vojo konstruas, tiun ĉiu instruas.* **”** |

 |
* |  |
| --- |
|  |
|  |

|  |
| --- |
| **„Vojon batitan herbo ne kovras.* **”** |

 |

## Referencoj
# Phragmites australis

| Kiel legi la taksonomion**Phragmites australis** |
| --- |
|  |
|  infloresko de aŭstrala fragmito (*Phragmites australis*) |
| **Biologia klasado** |
|

|  |  |
| --- | --- |
| Ordo: | *Poales*  |
| Familio: | *Poaceae*  |
| Subfamilio: | *Arundinoideae*  |
| Tribo: | *Arundineae*  |
| Genro: | *Phragmites*  |

 |
| Dunomo |
| Phragmites australis (Cav.) Trin. ex Steud., 1841 |
| Aliaj Vikimediaj projektoj |
|

|  |  |
| --- | --- |
|  | Sistematiko en Vikispecioj |

 |
|

|  |  |
| --- | --- |
|  | Komunejo pri Phragmites australis  |

 |
|  |

Phragmites australis, esperante **aŭstrala fragmito**, estas specio de la subfamilio de *Arundinoideae*.

## Priskribo

Ĝi havas 30 cm longan paniklon el spiketoj ĉirkaŭitaj de arĝentece brilaj haroj
Ĝiaj lancetformaj laŭgrade pintiĝantaj folioj mezuras larĝe ĝis 5 cm.

## Vivmaniero

Ĝi estas geofita kun rizomoj. Ĝi ŝatas helofitan medion. Ĝi floras malfrusomere kaj vintre.

## Parazitoj

*Claviceps purpurea* el *Phragmites australis*
Ergotfungo estas parazitoj de aŭstrala fragmito.

## Notoj kaj referencoj
# Lin Fengmian

| **Lin Fengmian** |
| --- |
|  |
|  |
| Persona informo |
| **Naskiĝo** | 22-an de novembro 1900 (1900-11-22) en Jiaying Zhou |
| **Morto** | 12-an de aŭgusto 1991 (1991-08-12) (90-jaraĝa) en Honkongo |
| **Lingvoj** | ĉina vd |
| **Ŝtataneco** | Ĉinio   vd |
| **Alma mater** | Nacia Altlernejo de Belartoj   Ĉinia Arta Akademio   vd |
|  |
| **Memorigilo**  |
| Profesio |
| **Okupo** | pentristo  universitata instruisto  ĵurnalisto   vd |
| **Aktiva en** | Ĉinio vd |
|

|  Membrecoj |
| --- |
| Membrecoj | Juelan Club (en)    vd |

 |
|

|  Ekspoziciejoj |
| --- |
|  | muzeo Ashmolean, Nacia Muzeo de Mondaj Kulturoj, Arta Galerio de Nov-Sud-Kimrio, Arta Galerio de Universitato Yale kaj Arta Muzeo de Universitato Princeton  vd |

 |
| vd | **Fonto: Vikidatumoj** |
|  |

LIN, Lalan, kaj Zao Wou Ki en 1946
**Lin Fengmian** (ĉine 林風眠; naskiĝis la 22-an de novembro 1900 - mortis la 12-an de aŭgusto 1991), origine **Lin Fengming** (林凤鸣), estis ĉina pentristo kaj estas konsiderata pioniro de moderna ĉina pentrarto pro miksado de ĉinaj kaj okcidentaj stiloj; li estis unu el la plej fruaj ĉinaj pentristoj, kiuj studis en Eŭropo. Li ankaŭ estis grava noviganto en la kampo de ĉina artedukado. Li estis unu el la pioniroj de ĉina moderna arto, kiu gajnis la titolon " La Kvar Grandaj Akademiaj Prezidantoj ".

Iama Loĝejo de Lin Fengmian en Ŝanhajo
Lia verko "*Mare de lotus la nuit*" vendiĝis por 182 000 eŭroj ĉe aŭkcio de nuntempa arto en Parizo en 2013.

## Referencoj

## Eksteraj ligiloj

* La Kolekto de la Familio Lin Fengmian (el Retarkivo {{{1}}})
* Mallonga Biografio kaj Pentraĵo de Lin Fengmian
* Pentraĵoj de Lin Fengmian ĉe la Ĉinia Reta Muzeo
# Qian Zhongshu

| **Qian Zhongshu** |
| --- |
|  |
|  |
| Persona informo |
| **Naskiĝo** | 21-an de novembro 1910 (1910-11-21) en Vuŝio |
| **Morto** | 19-an de decembro 1998 (1998-12-19) (88-jaraĝa) en Pekino |
| **Lingvoj** | ĉina vd |
| **Ŝtataneco** | Ĉinio  Ĉinio   vd |
| **Alma mater** | Ĉinghua Universitato   kolegio Exeter   vd |
| Familio |
| **Patro** | Qian Jibo (en)   vd |
| **Edz(in)o** | Yang Jiang (1935–1998)  vd |
| **Infanoj** | Qian Yuan (en)   vd |
| Profesio |
| **Okupo** | verkisto  beletristo  literatursciencisto  tradukisto  ĉinologo   vd |
| Verkado |
| **Verkoj** | Sieĝata Fortikaĵo vd |
| vd | **Fonto: Vikidatumoj** |
|  |

**Qian Zhongshu** (ĉine: 钱锺书 (simpligita) aŭ 錢鍾書 (longa skribo), pinjina transliterumo: ankaŭ transliterumita kiel **Ch'ien Chung-shu** or **Dzien Tsoong-su**, naskita la 21-an de novembro 1910 en Vuŝji apud Ŝanhajo en la provinco Ĝjangsuo; mortis la 19-an de decembro 1998 en Pekino) estis ĉina verkisto kaj akademiano. Li estas konata pro sia humuro kaj spriteco, sia profunda scienca scio pri klasika ĉina literaturo, kaj pro siaj kleraj komparoj inter ĉina kaj okcidenta kulturoj.

Li estis konata pro sia rara, poliglota nefikcio; kaj sia rolo en tradukado de la skribaĵoj de Mao Zedong en la anglan. Lia plej konata sia romano *Sieĝata Fortikaĵo* (ĉine 围城, *wéi chéng*) satiraĵo el 1946, konsiderata unu el la plej gravaj verkoj de moderna ĉina literaturo.

Lia edzino, Yang Jiang, ankaŭ estis verkistino, kaj ŝi verkis la unuan ĉinan tradukon de *Don Quixote de la Mancha*, bazita sur angla traduko.

## En Esperanto aperis

* *Sieĝata Fortikaĵo*, romano esperantigita de Vejdo kaj eldonita de Fremdlingva Eldonejo en 2018. La traduko aperis kiel n-ro 54 de la eldonserio "Oriento-Okcidento".

## Referencoj

## Eksteraj ligiloj

* (ĉine) Biografia skizo, kelkaj el liaj verkoj rete, kaj kolekto de memuaroj kaj eseoj
* (ĉine) Biografia skizo kaj kronologio de gravaj verkoj
* Video: "Kiu estis Qian Zhongshu?"
* Video: "La signifo de Qian Zhongshu"
* Audio lecture: "La potenco de verkado en kaj de la marĝenoj: La literaturaj karieroj de Qian Zhongshu kaj Yang Jiang "
# Chu Tu-nan

| **Chu Tu-nan** |
| --- |
|  |
| Persona informo |
| **Naskiĝo** | 30-an de novembro 1898 (1898-11-30) |
| **Morto** | 11-an de aprilo 1994 (1994-04-11) (95-jaraĝa) |
| **Lingvoj** | Esperanto |
| **Ŝtataneco** | Ĉinio   |
| **Alma mater** | Pekina Pedagogia Universitato   |
| Okupo |
| **Okupo** | esperantisto  kaligrafo  tradukisto  juristo  politikisto  verkisto   |
|  |

**CHU Tu-nan** (naskiĝis 1899 - mortis la 11-an de aprilo 1994 en Pekino) estis ĉina esperantisto.

Li konatiĝis kun Esperanto jam en 1919 kaj daŭre apogis la movadon en Ĉinio. Elstara ĉina politikisto, li dum multaj jaroj rolis kiel vicprezidanto de la Konstanta Komitato de la Ĉina Popola Kongreso (parlamento). Li estis unu el la ĉefaj apogantoj de la invito okazigi la 71-an UK en Pekino en 1986, vicprezidis ties Honoran Komitaton kaj salutparolis en la inaŭguro. Li iniciatis kaj dum pluraj jaroj prezidis la gravan ĉinan societon "Amikoj de Esperanto". Chu Tu-nan aparte pledis por utiligo de E-o ĉe internaciaj instancoj kiel UN kaj la Eŭropa Komunumo.